Държавен вестник, бр. 102, 2009 г., стр. 39

БРОЙ  102	
Д Ъ Р Ж А В Е Н  В Е С Т Н И К 	
СТР.  39  
(7) Лекарствените продукти, медицински изде­
лия и диетичните храни за специални медицински 
цели от списъците по чл. 35, ал. 1 се предписват на 
лица с непрекъснати здравноосигурителни права, 
лица с право на здравно осигуряване, удостоверено 
от друга държава – членка на ЕС, или съгласно 
двустранни спогодби, към датата на извършване 
на предписанието.
Чл. 40. (1) Лекарствените продукти, медицин­
с­ките изделия и диетичните храни за специални 
медицински цели се предписват само след извършен 
преглед, който се документира в амбулаторния 
лист и се удостоверява с подписа на ЗЗОЛ.
(2) Лекарят/лекарят по дентална медицина е 
длъжен да уведоми ЗЗОЛ, респ. негов родител, 
настойник или попечител, за вида на предписа­
ните лекарствени продукти, медицински изделия 
и диетични храни за специални медицински цели, 
тяхното действие/прилагане, странични реакции, 
ред и начин на приемане, както и дали се запла­
щат частично от НЗОК.
(3) При хоспитализиране на ЗЗОЛ с хронични 
заболявания извън хипотезите по чл. 37, ал. 6 
лекарят/лекарят по дентална медицина от извън­
болничната помощ може да предписва лекарства, 
медицински изделия и диетични храни за специал­
ни медицински цели без извършване на преглед, 
като в амбулаторния лист в поле „анамнеза“ се 
отбелязва, че предписанието се извършва за хос­
питализирано ЗЗОЛ.
(4) В случаите по ал. 3 след дехоспитализация 
ЗЗОЛ представя копие от епикризата на лекаря/
лекаря по дентална медицина, издал рецептата.
Чл. 41. (1) Назначаването и предписването на 
лекарствени продукти се извършва в съответствие с 
изискванията на: Наредба № 4 от 2009 г., на НРД, 
приложения № 3, № 6 и № 9 „Кодове на забо­
ляванията по списък, определен с Наредба № 38 
от 2004 г. и кодове на специалности на лекари, 
назначаващи терапия“ и кратките характеристики 
на лекарствените продукти. 
(2) Медицинските изделия и диетичните хра­
ни за специални медицински цели се изписват 
на отделна рецептурна бланка при спазване на 
изискванията, посочени в списъците по чл. 35, 
ал. 1, т. 2 и 3, и указанията по тяхното прилагане.
Чл. 42. (1) Не се допуска за лечението на едно 
ЗЗОЛ едновременно предписване на лекарствени 
продукти, принадлежащи към едно и също меж­
дународно непатентно наименование, за повече 
от едно заболяване (един МКБ код) независимо 
от вида и броя на издадените рецептурни бланки.
(2) Не се допуска едновременно предписване от 
ОПЛ и от специалист на повече от три лекарстве­
ни продукта за едно заболяване (един МКБ код), 
както и дублиране на предписанията в рамките 
на срока, за който са предписани лекарствата.
(3) Не се допуска за лечението на едно ЗЗОЛ 
на една и съща рецептурна бланка, независимо 
от ползвания образец, предписване на различни 
продукти (лекарства, медицински изделия, диетични 
храни за специални медицински цели), както и на­
пълно и частично заплащани лекарствени продукти.
Чл. 43. При предписване на лекарства на ЗЗОЛ 
всички данни съгласно приложение № 3 се отра­
зяват в амбулаторния лист и в електронния отчет 
за извършената дейност на ЗЗОЛ, отразена в ам­
булаторни листове в определен от НЗОК формат.
Чл. 44. При издаване на рецептурна бланка за 
предписване на лекарства за лечение на хронични 
заболявания лекарят/лекарят по дентална меди­
цина задължително вписва назначената терапия 
и в рецептурната книжка на хронично болния, 
като следи за спазването на изискванията по 
чл. 41, 42 и 43. 
Чл. 45. (1) Лекарствените продукти от списъ­
ка по чл. 35, ал. 1, т. 1 се разделят на две групи 
съобразно реда и начина на тяхното предписване, 
както следва:
1. група I – лекарства, предписвани по про­
токоли, в т. ч. и на основание чл. 78, т. 2 ЗЗО;
2. група II – лекарства, които не се назначават 
и предписват по протокол.
(2) Терапията с лекарства по ал. 1, т. 2, назна­
чена от специалист, сключил договор с НЗОК, се 
отразява в амбулаторния лист и в електронния 
отчет на лекаря за извършената дейност на ЗЗОЛ, 
отразена в амбулаторни листове в определен 
от НЗОК формат. Екземпляр от амбулаторния 
лист на ЗЗОЛ на хартиен носител се съхранява 
по хронологичен ред от изпълнителя на СИМП. 
Вторият екземпляр се изпраща чрез ЗЗОЛ до ОПЛ 
за прилагане към здравното досие. 
(3) Терапията с лекарства по ал. 1, т. 2, назна­
чена от специалист, който не работи в изпълнение 
на договор с НЗОК, се отразява в бланка „Меди­
цинско направление“ (бл. МЗ 119) на генеричен 
принцип, която се предава на ОПЛ чрез ЗЗОЛ. 
В този случай специалистът няма право да пред­
писва лекарствени продукти на рецептурните 
бланки – образци „МЗ – НЗОК“. 
(4) Общопрактикуващият лекар има право да 
предписва лекарствени продукти съгласно назна­
чената от специалиста терапия по ал. 1, т. 2 в 
рамките на съществуващата в списъка по чл. 35, 
ал. 1, т. 1 химико-терапевтична група.
(5) Медикаментозно лечение за конкретен 
МКБ код на заболяване по списъка, определен с 
наредбата по чл. 45, ал. 3 ЗЗО, се назначава съ­
гласно приложение № 9 от настоящото решение.
Чл. 46. В случай на получаване на информация 
от РЗОК или аптека за блокиране на лекарствен 
продукт, медицинско изделие или диетична храна 
за специални медицински цели от списъците по 
чл. 35 лекарят/лекарят по дентална медицина при 
възможност уведомява ЗЗОЛ, на които е предпис­
ван такъв продукт.
Раздел IV
Условия и ред за отпускане на лекарствени про­
дукти, медицински изделия и диетични храни за 
специални медицински цели
Чл. 47. (1) Националната здравноосигурителна 
каса сключва, изменя и прекратява договори с 
аптеки, намиращи се на територията на дадена 
област, чрез директора на съответната РЗОК, 
обслужваща областта. 
(2) Издадените от лицата по чл. 39 рецепти се 
изпълняват в аптека, сключила договор с НЗОК.
(3) При предписани лекарствени продукти, ме­
дицински изделия и диетични храни за специални 
медицински цели за лечение на хронично заболя­
ване за изпълнение на рецептата се представя и 
рецептурната книжка на хронично болния.